13/11/2019 | Administración LocalMunicipal
A Coruña
Secretaría Xeral
Información pública

ANUNCIO Modificación da composición da Mesa de Contratación A Xunta de Goberno Local, en sesión ordinaria celebrada o 6 de novembro de 2019, adoptou o seguinte acordo: …- Expte.430/2019/8 Modificación da composición e funcionamento da Mesa de Contratación. Modificar o apartado III. do asunto 239 acordado pola Xunta de Goberno Local en sesión do 28 de xuño de 2019, relativo á composición da Mesa de Contratación, que quedará redactado como sigue: “A Mesa, á que se refire tanto o Artigo 326, como a Disposición Adicional 2.ª, apartado 7.º, ambos da LCSP, ao igual que o artigo 21.2 do RD 817/2009, do 8 de maio, polo que se desenvolve, parcialmente, a Lei 30/2007, do 30 de outubro, de contratos do sector público, terá a seguinte composición no vixente mandato 2019-2023, da corporación municipal, sen prexuízo das modificacións que puideran introducirse por razóns de renuncia, enfermidade, vacante, etc. Presidente: Concelleiro de Economía, Facenda e Réxime Interior. Suplente: Concelleira de Innovación, Industria, Emprego e Consumo. Vogais: Interventor Xeral Suplente: Funcionarios/as que desempeñen postos de traballo do Grupo A1 ou A1/A2, baixo a dependencia funcional da Intervención que substitúan en casos de vacante, ausencia ou enfermidade, ou nos que delegue de conformidade co artigo 326.5 da Lei 9/17, antes citada. Titular do órgano da Asesoría Xurídica do Concello Suplente: Funcionario/a que desempeñe postos de traballo de letrado/a na asesoría xurídica do Concello. Titular da xefatura de Servizo de Contratación Suplente: funcionarios/as que desempeñen postos de traballo do Grupo A1 ou A1/A2, baixo a dependencia do servizo de contratación, que o/a substitúan en casos de vacante, ausencia ou enfermidade. Titular: a persoa que ostente a Dirección da Área de Economía, Facenda e Réxime Interior. Suplente: Funcionario/a que desempeñe o posto de traballo de técnico de apoio á dirección da área de economía, facenda e réxime interior. Esta vogalía ostentará a presidencia da mesa de contratación nos seguintes supostos: a) Si o concelleiro titular ou a concelleira suplente se ausentan durante a sesión. b) Nos supostos de ausencia, vacante ou enfermidade tanto do titular como da primeira suplente. Secretaría: titular da xefatura do departamento de contratación de obras e servizos. Suplente: funcionarios/as que desempeñen postos de traballo do Grupo A1 ou A1/A2, baixo a dependencia do servizo de contratación, quer o/a substitúan en casos de vacante, ausencia ou enfermidade.2.º.–Asistirá as sesións das mesas de contratación, persoal adscrito ao servizo de contratación, para prestar a mesa e a súa secretaría, apoio administrativo e tecnolóxico no seu desenvolvemento.3.º.–Poderán asistir, ás sesións das mesas de contratación, a cuxo fin serán citados por correo electrónico, aínda sen seren integrantes, un concelleiro/a por cada grupo político municipal, con independencia do carácter público ou non do trámite. Nos trámites que non sexan reservados, poderá asistir o público en xeral e as persoas interesadas en particular.4.º.–Constituirase Mesa de Contratación preceptivamente nos seguintes procedementos de contratación: – Abertos – Abertos simplificados – Procedementos restrinxidos – De diálogo competitivo – De licitación con negociación – De asociación para a innovación Potestativamente, naqueles non sexa preceptiva a súa intervención, cando así se contemple nos respectivos pregos de cláusulas administrativas particulares e no propio expediente de contratación.5.º.–Publicar os cargos dos membros da Mesa de Contratación de conformidade co artigo 63.5 LCSP”. A Coruña, a 6 de novembro de 2019. A alcaldesa (P. D. Decreto 3847/2019; BOP n.º 124, do 03/07/2019 O director de Economía, Facenda e Réxime Interior Manuel Ángel Jove Losada